Miss Universe 2000

Ang Miss Universe 2000 ay ang ika-49 na edisyon ng Miss Universe pageant, na ginanap sa Eleftheria Indoor Hall, Nikosya, Tsipre noong 12 Mayo 2000.

Pagkatapos ng kompetisyon, kinoronahan ni Mpule Kwelagobe ng Botswana si Lara Dutta ng Indiya bilang Miss Universe 2000. Ito ang ikalawang tagumpay ng Indiya sa kasaysayan ng kompetisyon. Nagtapos bilang first runner-up si Claudia Moreno ng Beneswela, samantalang nagtapos bilang second runner-up si Helen Lindes ng Espanya.

Mga kandidata mula sa pitumpu't-siyam na bansa at teritoryo ang lumahok sa kompetisyong ito. Pinangunahan ni Sinbad ang kompetisyon, samantalang sina Miss USA 1996 Ali Landry at Julie Moran ang nagbigay ng komentaryo sa buong kompetisyon. Nagtanghal sina Elvis Crespo, Dave Koz, Montell Jordan, at Anna Vissi sa edisyong ito.

 Kasaysayan 

 Lokasyon at petsa ng kompetisyon 
Noong 1 Hulyo 1999, inanunsyo ng noo'y Tourism Minister ng Tsipre na si Nicos Rolandis na magaganap ang ika-49 na edisyon ng Miss Universe sa Nikosya sa isang indoor stadium sa Mayo 2000. Namuhunan ng $3.5 milyon ang bansa para sa kompetisyon sa pag-asang mapataas ng publisidad dulot ng pageant ang kanilang turismo, na siyang pangunahing industriya ng isla. Nagdulot ng pangingilabot sa Paris ang pamahalaan ng Tsipre sa pamamagitan ng paghiling na ipahiram ng Museo ng Louvre sa isla ang estatwa ng Venus de Milo para sa kompetisyon.

Nagprotesta ang mga paring Ortodokso sa Tsipre sa pamamagitan ng isang vigil kasabay ng final telecast dahil sa desisyon na idaos sa isla ng Tsipre ang kompetisyon.

 Pagpili ng mga kalahok 
Ang mga kalahok mula sa pitumpu't-siyam na bansa at teritoryo ay napili upang lumahok sa kompetisyon. Apat na kandidata ang napili matapos ang pag-urong ng orihinal na kalahok.

 Mga pagpalit 
Dapat sanang lalahok si Miss Italia 1999 Manila Nazzaro sa edisyong ito. Gayunpaman, natanggalan ng lisensya ang Miss Italia Organization para sa Miss Universe at ito ay ibinigay sa The Miss for Miss Universe na pinamumunuan ni Clarissa Burt. Nanalo si Annalisa Guadalupi sa unang edisyon ng kompetisyong ito. Iniluklok ang first runner-up ng Miss Russia 1999 na si Svetlana Goreva upang kumatawan sa kanyang bansa dahil hindi umabot sa age requirement si Miss Russia 1999 Anna Kruglova. Iniluklok ang first runner-up ng Miss Hungary 2000 na si Izabella Kiss dahil bumitaw sa kompetisyon si Miss Hungary 2000 Ágnes Nagy dahil sa mga personal na dahilan.

Dapat sanang lalahok si Miss Venezuela 1999 Martina Thorogood sa edisyong ito. Gayunpaman, dahil nagtapos si Thorogood bilang first runner-up sa Miss World 1999 at maaari nitong palitan ang nagwagi, tinanggihan ng Miss Universe Organization ang partisipasyon ni Thorogood. Hindi rin tinanggap ng Miss Universe Organization ang pagluklok sa first runner-up na si Norkys Batista bilang kinatawan ng Beneswela sa Miss Universe dahil hindi ito nanalo sa Miss Venezuela. Dahil dito, isang emergency pageant ang idinaos ng Miss Venezuela Organization noong 26 Pebrero 2000 upang piliin ang kandidata ng Beneswela sa edisyong ito. Nagwagi si Claudia Moreno sa naturang pageant.

 Mga pagbalik at mga pag-urong sa kompetisyon 
Bumalik sa edisyong ito ang mga bansang Bulgarya, Dinamarka, Guam, Noruwega, Olanda, Sint Maarten, at Simbabwe. Huling sumali noong 1982 ang Sint Maarten, noong 1996 and Dinamarka, at noong 1998 ang Bulgarya, Guam, Noruwega, Olanda, at Simbabwe.

Hindi sumali sa edisyong ito ang mga bansang Austrya, Barbados, Bonaire, Curaçao, Guyana, Hilagang Kapuluang Mariana, Kapuluang Birhen ng Estados Unidos, Kapuluang Cook, Nikaragwa, Sambia, Suriname, at Turkiya. Hindi sumali si Jozaïne Wall ng Curaçao dahil hindi ito umabot sa age requirement. Hindi sumali si Michelle Boyer Sablan ng Hilagang Kapuluang Mariana dahil sa mga personal na dahilan. Hindi sumali sina Liana Tarita Scott ng Kapuluang Cook at Sidonia Mwape ng Sambia dahil sa pinansyal na dahilan. Hindi sumali ang mga bansang Austrya, Barbados, Bonaire, Guyana, Kapuluang Birhen ng Estados Unidos, Nikaragwa, at Suriname matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

Dapat sanang lalahok sa Miss Universe ang second runner-up ng Miss Turkey 2000 na si Cansu Dere bilang kapalit ng first runner-up Gamze Özçelik dahil siya ay hindi nakaabot sa age requirement ng Miss Universe. Gayunpaman, dahil walang relasyon sa isa't-isa ang mga bansang Turkiya at Tsipre, papayagan lang ng pamahalaan ng Turkiya na makalipad si Dere papuntang Tsipre kung makakadaan siya sa Hilagang Tsipre. Gumawa ng mga kaayusang ang Miss Turkey Organization upang makalakbay si Dere sa Atenas, ngunit isang araw bago lumipad si Dere, hindi siya pinayagan ng pamahalaan ng Turkiya na lumipad sa Tsipre dahil sa politikal na dahilan.

 Mga resulta 

 Mga pagkakalagay 
Pagkakalagay Kandidata Miss Universe 2000  Indiya – Lara Dutta 1st runner-up  Beneswela – Claudia Moreno 2nd runner-up  Espanya – Helen Lindes Top 5  Estados Unidos – Lynnette Cole
  Kanada – Kim Yee Top 10  Estonya – Evelyn Mikomägi
  Kolombya – Catalina Acosta
  Pransiya – Sonia Rolland
  Simbabwe – Corinne Crewe
  Timog Aprika – Heather Hamilton

 Mga iskor sa kompetisyon 
Bansa/TeritoryoSwimsuitEvening GownKatampatanTop 5 Question Indiya9.44 (1)9.40 (4)9.42 (2)9.95 (1) Beneswela9.37 (2)9.55 (1)9.46 (1)9.00 (3) Espanya9.07 (5)9.51 (3)9.29 (3)9.26 (2) Kanada9.31 (3)8.97 (7)9.14 (5)8.81 (4) Estados Unidos 9.10 (4)9.24 (5)9.17 (4)8.78 (5) Kolombya8.66 (8)9.52 (2)9.09 (6) Estonya8.90 (6)9.04 (6)8.97 (7) Simbabwe8.74 (7)8.94 (8)8.94 (8) Pransiya 8.60 (9)8.92 (9)8.76 (9) Timog Aprika8.54 (10)8.75 (10)8.65 (10)

 Mga espesyal na parangal 
ParangalNagwagiMiss Photogenic  Espanya – Helen LindesMiss Congeniality  Aruba – Tamara ScaroniClairol Herbal Essences Style Award  Mehiko – Leticia MurrayOscar de la Renta Best in Swimsuit  Indiya – Lara Dutta

 Best National Costume 
PagkakalagayKandidataNagwagi  Mehiko – Leticia Murray1st runner-up  Indiya – Lara Dutta2nd runner-up  Simbabwe – Corinne Crewe

 Kompetisyon 

 Pormat ng kompetisyon 
Tulad noong 1998, sampung mga semi-finalist ang napili sa pamamagitan ng paunang kompetisyon at ang mga closed-door interview. Lumahok sa casual interview, swimsuit competition at evening gown competition ang sampung mga semi-finalist. Kalaunan ay napili ang limang pinalista na sasabak sa paunang question-and-answer round, at matapos nito, tatlong pinalista naman ang napili upang sumabak sa final question at final walk.

 Komite sa pagpili 

 Kim Alexis – Amerikanang aktres at modelo
 Debbie Allen – Amerikanang aktres at modelo
 Serena Altschul – Amerikanang broadcast journalist
 Catherine Bell – Amerikanang aktres at modelo
 Cristián de la Fuente – Tsilenong aktor, modelo, at producer
 Tony Robbins – Amerikanong awtor
 André Leon Talley – Amerikanong fashion journalist at dating creative director ng Vogue

 Mga kandidata 
Pitumpu't-siyam na kandidata ang lumahok  para sa titulo.
Bansa/TeritoryoKandidataEdadBayan AlemanyaSabrina Schepmann18Nauen AnggolaKarine Eunice da Cunha Manita19Luanda ArhentinaAndrea Nicastri25Buenos Aires ArubaTamara Scaroni23Oranjestad AustralyaSamantha Frost22Sydney Bagong SilandiyaTonia Peachey19Auckland BahamasMikala Moss24Nassau BelhikaJoke Van de Velde20Ghent BelisShiemicka Richardson26Belmopan BeneswelaClaudia Moreno22Caracas BotswanaJoyce Molemoeng21Orapa BrasilJosiane Kruliskoski20Sinop BulgaryaMagdalina Valchanova22Plovdiv BulibyaYenny Vaca18Litoral DinamarkaHeidi Vallentin23Copenhague EhiptoRania El-Sayed18Cairo EkwadorGabriela Cadena20Guayaquil El SalvadorAlexandra Rivas20San Salvador EslobakyaMiroslava Kysucká19Bratislava EspanyaHelen Lindes18Girona Estados UnidosLynnette Cole22Columbia EstonyaEvelyn Mikomägi20Tallin GanaMaame Esi Acquah18Cape Coast Gran BritanyaLouise Lakin21Manchester GresyaEleni Skafida21Athens GuamLisamarie Quinata22Hagåtña GuwatemalaEvelyn López21Lungsod ng Guwatemala HamaykaSapphire Longmore24Clarendon HaponMayu Endo24Tokyo HondurasFlor Garcia19San Pedro Sula Hong KongSonija Kwok25Hong Kong IndiyaLara Dutta21Ghaziabad IrlandaLouise Doheny19Dublin IsraelNirit Bakshi18Berseba ItalyaAnnalisa Guadalupi18Roma KanadaKim Yee22Edmonton Kapuluang Birheng BritanikoTausha Vanterpool22Tortola Kapuluang KaymanMona Lisa Tatum22George Town Kapuluang Turks at CaicosClintina Gibbs20Grand Turk KolombyaCatalina Acosta22Bogotá Kosta RikaLaura Mata22San José KroasyaRenata Lovrinčević23Split LíbanoNorma Elias Naoum23Beirut MalaysiaLynette Ludi25Kuching MaltaJolene Arpa18Santa Luċija MawrisyoJenny Arthemidor18Port Louis MehikoLeticia Murray20Hermosillo NamibyaMia de Klerk20Khomas NiheryaMatilda Kerry19Lagos NoruwegaTonje Kristin Wøllo25Buskerud OlandaChantal van Roessel25Hilagang Brabant PanamaAnalía Núñez20Lungsod ng Panama ParagwayCarolina Ramírez20Alto Paraná PeruVerónica Rueckner19Piura PilipinasNina Ricci Alagao22Makati PinlandiyaSuvi Miinala19Kemi PolonyaEmilia Raszyńska21Warmia-Masuria Porto RikoZoribel Fonalledas22Guaynabo PortugalLicínia Macedo24Madeira PransiyaSonia Rolland18Cluny Republikang DominikanoGilda Jovine20Santo Domingo Republikang TsekoJitka Kocurová20Prague RusyaSvetlana Goreva18Mosku SimbabweCorinne Crewe18Harare SingapuraEunice Olsen22Singapura Sint MaartenAngelique Romou26Philipsburg SuwesyaValerie Aflalo23Malmö SuwisaAnita Buri21Berg TaylandiyaKulthida Yenprasert21Bangkok TaywanLei-Ann Chang22Taipei Timog AprikaHeather Hamilton22Gauteng Timog KoreaKim Yeon-joo19Seoul Trinidad at TobagoHeidi Rostant22Port of Spain TsileFrancesca Sovino21Valparaíso TsipreChristy Groutidou19Nikosya UkranyaNatalie Shvachko24Dnipropetrovsk UnggaryaIzabella Kiss24Budapest UrugwayGiovanna Piazza18Montevideo YugoslaviaLana Marić19Belgrade

 Mga tala 

 Mga sanggunian 

 Panlabas na kawing 

 Opisyal na website

Kategorya:2000
Kategorya:Miss Universe